У првом кварталу 1993. године, бригада је наставила са артиљеријским чаркама са ХВО. Средином априла примећени су први већи сукоби између АРБиХ и ХВО на бугојанском тлу. 10. априла враћена је муслиманска чета у Гламоч. Чета бораца (66 људи) на челу са Драгом Видовићем послата је 14. августа у Пале. Борци су размештени на линију Мијатовићева коса - Голо брдо - Жуч. Ратко Младић је 5. септембра посетио бригаду, када наређује рушење католичких цркви у селу Злоселу и Купресу, док су католичке цркве у селима Растичеву и Отиновцима већ биле срушене. Бригада је 13. септембра упутила 9 бораца и 2 тенка Т55 у Медачки џеп, због напада Хрватске војске на овај крај. До краја године, бригада није водила веће борбе. Крај година је, такође, обележила несташица горива.